CELEX: C2006/143/21
Language: et
Date: 2006-06-17 00:00:00
Title: Kohtuasi C-410/04: Euroopa Kohtu (esimene koda)  6. aprilli 2006.  aasta otsus (Tribunale Amministrativo Regionale per la Puglia eelotsusetaotlus) — Associazione Nazionale Autotrasporto Viaggiatori (ANAV)  versus  Commune di Bari, A.M.T.A.B. Servizio SpA (Teenuste osutamise vabadus — Kohalik ühistransporditeenus — Lepingu sõlmimine pakkumismenetlust korraldamata — Avalik-õigusliku asutuse poolt lepingu sõlmimine ettevõttega, mille osanikuks ta on)

17.6.2006   
            
            
               ET
            
            
               Euroopa Liidu Teataja
            
            
               C 143/12
            
         Euroopa Kohtu (esimene koda) 6. aprilli 2006. aasta otsus (Tribunale Amministrativo Regionale per la Puglia eelotsusetaotlus) — Associazione Nazionale Autotrasporto Viaggiatori (ANAV) versus Commune di Bari, A.M.T.A.B. Servizio SpA
   (Kohtuasi C-410/04) (1)
   
   (Teenuste osutamise vabadus - Kohalik ühistransporditeenus - Lepingu sõlmimine pakkumismenetlust korraldamata - Avalik-õigusliku asutuse poolt lepingu sõlmimine ettevõttega, mille osanikuks ta on)
   (2006/C 143/21)
   Kohtumenetluse keel: itaalia
   Eelotsusetaotluse esitanud kohus
   Tribunale Amministrativo Regionale per la Puglia
   Põhikohtuasja pooled
   
      Hageja: Associazione Nazionale Autotrasporto Viaggiatori (ANAV)
   
      Kostja: Commune di Bari, A.M.T.A.B. Servizio SpA
   Kohtuasja ese
   Eelotsusetaotlus — Tribunale Amministrativo Regionale per la Puglia — Sellise siseriikliku õigusakti vastavus EÜ artiklitele 43, 49 ja 86, mille kohaselt kohalik omavalitsus võib täielikult avalik-õigusliku aktsiakapitaliga aktsiaseltsiga sõlmida kohaliku ühistransporditeenuse osutamise lepingu — Lepingu sõlmimine nõukogu 18. juuni 1992. aasta direktiivi 92/50/EMÜ, millega kooskõlastatakse riiklike teenuslepingute sõlmimise kord (EÜT L 209, lk 1) menetlusi järgimata.
   Resolutiivosa
   Siseriiklik õigusakt, mille kohaselt avalik-õiguslik asutus võib sõlmida avaliku teenuse lepingu otse äriühinguga, mille ainuosanikuks ta on tingimusel, et avalik-õiguslikul asutusel on äriühingu üle samasugune kontroll nagu oma struktuuriüksuste üle ning et äriühingu põhiline tegevus toimub koos osalust teostava avalik-õigusliku asutusega, ei ole vastuolus EÜ artiklitega 43, 49 ja 86 ega võrdse kohtlemise, kodakondsuse alusel mittediskrimineerimise ja läbipaistvuse põhimõtetega.
   
      (1)  ELT C 300, 4.12.2004.